Valkohuulilehtisammakko

Valkohuulilehtisammakko (Litoria infrafrenata) on suurimpia lehtisammakkolajeja kasvaen lähes 15 cm pitkäksi. Se on päältä yleensä vihreä, mutta voi olla pronssinvärinenkin. Vatsa on valkoinen. Nimensä mukaisesti sillä kulkee valkea juova ylähuulessa. Valkohuulilehtisammakolla on pitkät ja hoikat raajat ja tarttumalevyt varpaissa, joiden avulla se liikkuu ketterästi kasvillisuudessa, mutta on hidas maalla. Takajaloissa on raitoja, jotka ovat naaraalla valkoisia ja koiraalla vaaleanpunaisia. Koiraat kerääntyvät veden äärelle parittelemaan. Ne kurnuttavat 3–4 metrin korkeudessa oksilla. Munat lasketaan veteen. Valkohuulilehtisammakko elää melko yleisenä Uudessa-Guineassa ja ympäröivillä saarilla sekä Australian koilliskärjessä. Se elää metsissä ja puutarhoissa.O'Shea M. & Halliday T., Matelijat ja sammakkoeläimet, readme.fi/Dorling Kíndersley 2009, 256 s.

 Lähteet 

 Aiheesta muualla 
Sammakkolampi.net: Valkohuulilehtisammakko 

Luokka:Lehtisammakot
Luokka:Lemmikkieläimet